मतदाता सूची अपडेशन में लापरवाही बरतने वाले तहसीलदारों को नोटिस
150 बीएलओ के खिलाफ कार्रवाई के दिए निर्देश
भास्कर संवाददाता | मुरैना
मतदाता सूची अपडेशन कार्य में लापरवाही बरतने वाले तहसीलदारों को नोटिस थमाने व बीएलओ के खिलाफ कार्रवाई के निर्देश कलेक्टर विनोद शर्मा ने दिए हैं। कलेक्टर ने सोमवार को मतदाता सूची की समीक्षा की जिसमें लापरवाही सामने आई है।
1 जनवरी 2016 तक 18 साल की आयु पूर्ण करने वाले मतदाताओं को मतदाता सूची में शामिल किया जाना है। यह कार्य अभी जिले में 44 प्रतिशत ही हो सका है। कुल 4 हजार 386 नवनियुक्त मतदाताओं में से केवल 952 मतदाताओं के नाम ही जोडे जा सके हैं। जबकि शत-प्रतिशत कार्य 31 दिसंबर को पूरा किया जाना है। समीक्षा में सामने आया कि नवीन मतदाताओं को शामिल करने का कार्य अंबाह 70प्रतिशत, सबलगढ़ में 82, जौरा में 50, सुमावली में 31, मुरैना 48, दिमनी में 41 प्रतिशत ही हो सका है। इस पर नाराजगी जताते हुए कलेक्टर ने सुमावली, जौरा और मुरैना के सहायक रजिस्ट्रीकरण अधिकारी को कारण बताओ नोटिस जारी करने के निर्देश दिए हैं। साथ ही क्षेत्र के कुल 150 बीएलओ जिन्होंने यह कार्य प्राथमिकता से नहीं किया है, उनके विरुद्ध दंडात्मक कार्रवाई के निर्देश तहसीलदार को दिए हैं। कलेक्टर ने बैठक में कहा कि अब इस कार्य को युद्धस्तर पर पूर समय सीमा में पूरा किया जाए।
hin_Deva hin_Deva bho_Deva hin_Deva hin_Deva